РЕПУБЛИКА СРБИЈА НАРОДНА СКУПШТИНА Одбор за правосуђе, државну управу и локалну самоуправу 07 Број: 011-1856/16

3. октобра 2016. године

Б е о г р а д

НАРОДНА СКУПШТИНА

Одбор за правосуђе, државну управу и локалну самоуправу, на Петој седници одржаној 3. октобра 2016. године, размотрио је Предлог закона о измени Закона о финансирању локалне самоуправе, који је поднела Влада, у начелу.

Седници је, као представник предлагача, присуствовала Ана Брнабић, министар државне управе и локалне самоуправе.

На основу члана 156. став 3. Пословника Народне скупштине, Одбор за правосуђе, државну управу и локалну самоуправу подноси

ИЗВЕШТАЈ

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о измени Закона о финансирању локалне самоуправе, у начелу.

За известиоца Одбора на седници Народне скупштине одређен је Петар Петровић, председник Одбора.

 ПРЕДСЕДНИК

 Петар Петровић